b'\n_START_ARTICLE_\nPerceptron\n_START_PARAGRAPH_\nPerceptron je najbolj raz\xc5\xa1irjena nevronska mre\xc5\xbea. Prvi ga je predstavil Frank Rosenblatt leta 1958. Vse povezave med nevroni so pri perceptronu usmerjene naprej. Vhodne in izhodne vrednosti so lahko poljubne zvezne spremenljivke. U\xc4\x8denje poteka postopoma in traja, dokler ni napaka dovolj mala.\n_START_SECTION_\nEnoslojni perceptron\n_START_PARAGRAPH_\nVsi nevroni so razvr\xc5\xa1\xc4\x8deni v en sloj (eno vrsto). Re\xc5\xa1uje razmeroma preproste naloge. U\xc4\x8denje poteka po Hebbovem pravilu. Marvin Minsky in Seymour Papert sta leta 1969 dokazala, da enoslojni Perceptron ne more re\xc5\xa1iti XOR problema.\n_START_SECTION_\nVe\xc4\x8dslojni perceptron (MLP)\n_START_PARAGRAPH_\n\xc4\x8ce damo na izhod enoslojnega perceptrona \xc5\xa1e en sloj nevronov, dobimo dvoslojni perceptron. To lahko ve\xc4\x8dkrat ponavljamo in dobimo ve\xc4\x8dslojni perceptron. Tako dobljeni perceptron lahko re\xc5\xa1uje te\xc5\xbeje naloge od enoslojnega, med drugim tudi XOR problem. U\xc4\x8denje je druga\xc4\x8dno kot pri enoslojnem perceptronu. Najbolj znano u\xc4\x8denje je backpropagation.'